**בוחרים ירון מנשה להנהלת מינהל קהילתי חומת שמואל**

תושבי שלב ג חומת שמואל שלום רב,

ב 22/12/20 יתקיימו בחירות להנהלת המינהל הקהילתי בחומת שמואל.

הנהלה חזקה הינה ערובה לפיתוח והצלחת חומת שמואל בתחום הפיזי והחברתי קהילתי, בתחומי תחבורה, חינוך, תרבות ופנאי, שמירה על איכות הסביבה ופיתוח המרחב הציבורי.

החלטתי להתמודד בבחירות כנציג שלב ג'. להביא איתי ניסיון ויכולות לקידום נושאים משמעותיים.

אני גר ברחוב זסמן, בעל תואר בוגר B.A מזרחנות ומוסמך M.A במזרחנות ותואר מוסמך M.A נוסף במינהל ציבורי ומדיניות לבכירים. כולם באוניברסיטה העברית ירושלים.

בעיסוקי, אני מנהל תחום בכיר רשויות מקומיות במשרד לשוויון חברתי.

מזה כ 25 אני עוסק בתחום חברתי קהילתי. שותף להקמת עמותות חברתיות, ממייסדי גרעינים משימתיים "הנני" ב 12 יישובים בארץ, שימשתי כיועץ פרלמנטרי לנושאים חברתיים לח"כ ושרים מכל הקשת הפוליטית.

בשנים 2006-2014 שימשתי כמנכ"ל מנהלים קהילתיים מוסררה והרובע היהודי בירושלים. הקמתי את "בית קנדה", מרכז תרבות קהילה וצעירים, של ירושלים יחד עם הקרן לירושלים ומר אורי עמדי מנכ"ל מינהל קהילתי לב העיר.

את הניסיון הגדול הזה אני מביא איתי כדי לקדם באמצעות המינהל הקהילתי את שכונת חומת שמואל למען איכות חיים גבוהה לכם תושבי הר חומה ובפרט לתושבי שלב ג'

1.פתיחת שלוחת מינהל קהילתי בשלב ג'. להעניק שירותי תרבות ופנאי לנוער ומבוגרים.

2. אפעל לקידום חוג לכל ילד והקמת מרכז למידה לסיוע לימודי והעשרה לתלמידי חומת שמואל במחיר סימלי.

3. הרחבת שלב ג' מצריכה טיפול דחוף בנושאי תחבורה.

אני אדאג לפתיחת כביש מהיציאה ברחוב אהרון הכהן וחיבור לכביש בגין.

4. קידום תחבורה ציבורית קו אוטובוס מהיר וישיר לתחנה מרכזית, שאטלים מהירים שתיחברו בדרך חברון רכבת הקלה, מוניות שירות במחירי נסיעה של קו אוטובוס מהר חומה למרכז וצפון מערב העיר.

פרשתי לפניכם את התכניות שאוביל כנציגכם מול עירית ירושלים ומשרדי ממשלה.

אתם תקדישו כמה דקות ב22/11/20 לבחור בי ואני בתמורה אקדיש ימים חודשים ושנים בעשיה התנדבותית למענכם.

22/11/20 בוחרים ירון מנשה, נציג שלב ג' למינהל קהילתי חומת שמואל.